Jan Janssen

Johannes Adrianus (Jan) Janssen (født 19. mai 1940 i Nootdorp, Zuid-Holland) er en nederlandsk tidligere profesjonell syklist som var aktiv fra 1962 til 1973. Han ble verdensmester i 1964, vant Vuelta a España i 1967 og Tour de France  i 1968, og vant poengkonkurransen tre ganger. Janssen konkurrerte for lagene Pelforth, Bic og Flandria-Beaulieu.


== Karrière ==
Jan Janssen startet som en brukbar sprinter, men utviklet seg raskt til en allsidig syklist. Han var kjent om sin evne til å satse alt slik at han nådde toppen på seierspallen selv om han kanskje ikke var en like stor naturlig begavelse som mange andre syklister. 
I løpet av karrièren vant han flere av de viktigste sykkelmesterskapene, han ble verdensmester i Sallanches i 1964, vant Paris–Roubaix og Vuelta a España (den siste som første nederlender) i 1967. Samme år var han den første nederlenderen som vant Tour de France. Han viste også tydelig hvor allsidig han var da han i 1967 også tok sammenlagtseieren i Super Prestige trofeet. 
Under Tour de France i 1968 var Herman Van Springel i ledelsen før den siste etappen som var en tempoetappe. Janssens muligheter til å vinne ble ikke sett for å være særlig store siden han ikke tidligere hadde vunnet noen viktige tempoetapper. Han gjorde sitt livs innsats og vant både etappen og sammenlagtseieren, med en forskjell på bare 38 sekunder til Van Springels tid. Frem til 1989 da Greg LeMond slo Laurent Fignon med 8 sekunder, var dette Tourens minste margin. 
I 1968 konkurrerte man fremdeles i nasjonale lag, noe som gjorde at Jan Janssen måtte samarbeide med nederlandske syklister som deltok for andre lag. Likevel greide han å vinne Tour de France for laget sitt, Pelforth-Sauvage-Lejeune. Dette viser hvordan hans mentalitet og innsikt var, da rittet ble avsluttet i Paris hadde han kun tre lagkamerater igjen: Arie den Hartog, Eddy Beugels og Evert Dolman.
Sammenlagt vant Jan Janssen sju etapper i Tour de France, og tre ganger vant han den grønne trøyen. 
Janssen tok også seire i banesykling, blant annet vant han Antwerpens seksdagers løp tre ganger. Takket være sin innsats og allsidighet vant han også andre priser og titler i løpet av karrièren, i 1968 ble han valgt til nederlandsk sportsmann og fem år på rad (1964-'68) ble han tildelt Gerrit Schulte Trofeet som Nederlands beste profesjonelle syklist.
I løpet av Janssens karrière overtok den fem år yngre Eddy Merckx etterhvert seierspallen. Merckx slo Janssen både i Gent-Wevelgem og i verdensmesterskapet i landeveissykling i 1967. I 1969 overtok Merckx ledelsen helt, og kom Janssen på tiendeplass under Tour de France, mens han tok en andreplass sammenlagt. Merckx så tydelig hva Jan Janssens styrke var, og uttalte følgende i 1967: 

Jan Janssen kan de Tour de France winnen, omdat hij een compleet renner is! Hij kan tijdrijden, bergop rijden, sprinten en zelfs een zesdaagse rijden.
Jan Janssen kan vinne Tour de France fordi han er en total syklist! Han er god i temporitt, fjelletapper, sprint og til og med seksdagersløp.

Janssen startet en sykkelfabrikk da han la opp i 1972, i denne blir (race)sykler av merket "Jan Janssen" produsert. Hvert år arrangeres også sykkelløpet Jan Janssen Classic, også kjent som Wageningens helvete, arrangert i Wageningen i Gelderland.


== Viktigste seire ==


== Viktigste plasseringer ==


== Tour de France ==
1963 – ikke avsluttet
1964 – 24.-plass
1965 – 9.-plass
1966 – 2.-plass
1967 – 5.-plass
1968 – 1.-plass
1969 – 10.-plass
1970 – 26.-plass


== Lag ==


== Eksterne lenker ==
(en) Jan Janssen – kategori av bilder, video eller lyd på Commons 
(de) Jan Janssen – Munzinger Sportsarchiv 
(en) Jan Janssen – Olympedia 
(en) Jan Janssen – Sports-Reference (OL-resultater – arkivert) 
(en) Jan Janssen – ProCyclingStats 
(en) Jan Janssen – Cycling Archives 
(en) Jan Janssen – CycleBase 
(en) Jan Janssen – TheSports.org 
Jan Janssen Classic, et sykkelløp også kjent som Wageningens helvete (nederlandsk) (besøkt 28. juli 2008)